แนวโน้มดัชนีเช้าขึ้นตามต่างประเทศ
นักวิเคราะห์ คาดตลาดหุ้นไทยเช้านี้น่าจะปรับตัวขึ้นตามตลาดต่างประเทศ
23 ธ.ค. 2554

นักวิเคราะห์ คาดตลาดหุ้นไทยเช้านี้น่าจะปรับตัวขึ้นตามตลาดต่างประเทศ
นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นไทยเช้านี้มีโอกาสปรับตัวขึ้นตามตลาดหุ้นต่างประเทศ ตอบรับปัจจัยบวกจากตัวเลขเศรษฐกิจของสหรัฐฯที่ออกมาดี ส่งผลให้ดาวโจนส์เมื่อคืนนี้บวกไปกว่า 60 จุด และตลาดยุโรปพุ่งขึ้นเฉลี่ยกว่า 1%
ขณะที่ปัจจัยในประเทศก็ไม่มีอะไรที่ออกมาในเชิงลบ ดังนั้นโมเมนตัมในการที่หุ้นจะทยอยปรับตัวขึ้นตามปกติของเดือนธ.ค.จึงยังมีอยู่ ทั้งจากแรงซื้อของนักลงทุนสถาบันและการทำ Window Dressing ปิดงวดบัญชีสิ้นปี พร้อมให้แนวรับ 1,035 จุด แนวต้าน 1,050 จุด